stanford-oval/wikipedia huggingface dataset:
คนตัดคน
เรื่องย่อ

เกาจิ้ง เป็นมือไพ่อันดับ 1 ของฮ่องกง เจ้าของฉายา "โคตรเซียน" เกาจิ้งสามารถเล่นไพ่ชนะได้ทุกคน รวมทั้ง นากามูระ เซียนไพ่ชาวญี่ปุ่น นากามูระ จึงขอให้เขาไปท้าแข่งกับ เฉิน จิงเฉิง มือไพ่อันดับ 1 เช่นกัน เกาจิ้งตอบตกลง โดยส่ง หลงอู่ มาเป็นบอดี้การ์ดให้ ขณะที่เกาจิ้งอยู่บนรถไฟก็ถูกพรรคพวกของพี่หนัน คนสนิทของเฉิน จิงเฉิง ที่เกาอี้เพิ่งเอาชนะมา ตามมาเอาคืน เกาจิ้งหนีไปได้ แต่ก็ต้องตกเขา เพราะกับดักที่อาเต๋า นักเลงกิ๊กก๊อกข้างถนนกับอาเจิน แฟนสาววางไว้ ทำให้เกาจิ้งกลายเป็นคนสติเลอะเลือนเหมือนปัญญาอ่อน ด้วยความที่เกาจิ้งชอบกินช็อคโกแล็ต จึงให้ชื่อใหม่ว่า "ช็อคโกแล็ต" เกาจิ้งสามารถทำให้อาเต๋าชนะในเกมไพ่หลายต่อหลายครั้ง ขณะที่ อาอี้ น้องชายบุญธรรมของเกาจิ้งก็หักหลัง ด้วยการฆ่าเจเน็ท แฟนสาวของเกาจิ้ง และไปเข้าพวกกับพี่หนันและเฉิน จิงเฉิง ส่วน หลงอู่ ก็ตามหาเกาจิ้งจนเจอ และค่อย ๆ ฟื้นความทรงจำทั้งหมดกลับคืนมา ในที่สุดเกาจิ้งก็กลับคืนสภาพความเป็นโคตรเซียนเหมือนเดิม และตามไปท้าเอาชนะเฉิน จิงเฉิง และพี่หนัน
นักแสดง

โจว เหวินฟะ รับบทเป็น เกาจิ้ง/ช็อคโกแล็ต
หลิว เต๋อหัว รับบทเป็น อาเต๋า
หวัง จู่เสียน รับบทเป็น อาเจิน
อู๋ ม่งต๊ะ รับบทเป็น พี่เส็ง
หยาง จื๋อหลิน รับบทเป็น พี่หนัน
เชี่ยง หัวเฉียน รับบทเป็น หลงอู่
หลุงฟง รับบทเป็น อาอี้
จางเหมี่ยน รับบทเป็น เจเน็ท
ความสำเร็จและการออกฉาย

คนตัดคน เป็นภาพยนตร์แอ๊คชั่นคอเมดี้จากการกำกับและเขียนบทโดย หวังจิ้ง ออกฉายในปลายปี ค.ศ. 1989 มีนักแสดงชั้นนำมากมายมาร่วมแสดง โดยมีนักแสดงนำ คือ โจว เหวินฟะ และหลิว เต๋อหัว
เมื่อออกฉายแล้ว ประสบความสำเร็จอย่างมากทั้งรายได้และคำวิจารณ์ โดยสามารถทำชนะถล่มทลาย ทำลายสถิติภาพยนตร์ทุกเรื่องที่มีมาของฮ่องกง และถือเป็นต้นแบบของภาพยนตร์แนวเจ้าพ่อนักพนันจำนวนมาก ทำให้บท เกาจิ้ง กลายเป็นอีกบทบาทหนึ่งที่ติดตัวของโจว เหวินฟะ อีกทั้งยังเป็นภาพยนตร์ปฐมบทที่มีภาคต่อตามมาอีกหลายภาค รวมทั้งแนวชวนหัวด้วย ที่แสดงโดย โจว ซิงฉือ
ในประเทศไทย ได้เข้าฉายในโรงภาพยนตร์ปีถัดมา และเผยแพร่ทางโทรทัศน์ทางช่อง 7 ในวันพุธที่ 21 มีนาคม พ.ศ. 2555 เวลา 08.25 น.
แหล่งข้อมูลอื่น

คนตัดคน ที่อินเทอร์เน็ตมูวีเดตาเบส
God of Gamblers ที่สยามโซน
คนตัดเซียน

| คนตัดเซียน |
| --- | --- |

กำกับ: เจฟฟรีย์ หลิว คอรี่ หยวน
เขียนบท: เจฟฟรีย์ หลิว
อำนวยการสร้าง: อู๋ ซีหยวน คอรี่ หยวน
นักแสดงนำ: โจว ซิงฉือ อู๋ ม่งต๊ะ จาง เหมี่ยน อู๋ จวินหรู
ผู้จัดจำหน่าย: โกลเด้น ฮาร์เวสต์ สหมงคลฟีล์ม(ไทย)
วันฉาย: 1990
ความยาว: 101 นาที
ประเทศ: ฮ่องกง
ภาษา: จีนกลาง กวางตุ้ง
ทำเงิน: 41.326 ล้านดอลลาร์ฮ่องกง
ก่อนหน้านี้: ไม่มี
ต่อจากนี้: God of Gamblers II (1990)
ข้อมูลจาก IMDb
ข้อมูลจากสยามโซน
คนตัดเซียน (อังกฤษ: All for the Winner; จีน: 賭聖) ภาพยนตร์ตลกสัญชาติฮ่องกง ในปี ค.ศ. 1990
เนื้อเรื่อง

อาซิง ชายหนุ่มจากกวางเจาเดินทางมาฮ่องกง เพื่อตามหาตัวลุงต้า ลุงแท้ ๆ ของตัวเองที่อาศัยอยู่ที่นี่ ขณะที่อาศัยอยู่กับลุงและเพื่อน ๆ ในอพาร์ตเมนต์ ลุงต้าค้นพบว่า อาซิง มีพลังจิตสามารถมองทะลุสิ่งของ และยังสามารถเปลี่ยนไพ่ด้วยการลูบไล้ได้
ลุงต้าหวังโกยเงินมหาศาล จึงผลักดันให้ อาซิง เข้าสู่วงการการพนัน อาซิงจึงได้โอกาสลับคมฝีมือกับนักพนันระดับล่างมากมาย ต่อมา อาซิงได้พบกับสาวสวยชื่อ หวีม่ง ที่เก่งกาจเรื่องศิลปะการต่อสู้เป็นอย่างมาก และตกหลุมรักเธอเข้าอย่างจัง ปัญหาก็คือเธอเป็นลูกน้องของ อาฟ่ง เจ้าพ่อโคตรเซียนการพนัน
เหตุการณ์ผลักดันให้ อาซิงเป็นปรปักษ์กับอาฟ่ง หวีม่งก็ถูกจับเป็นตัวประกัน อาซิงต้องเอาชนะอาฟ่งในการแข่งขันไพ่ระดับโลกให้ได้ เพื่อพิสูจน์ฝีมือของตัวเองให้โลกได้เห็น
นักแสดง

โจว ซิงฉือ...อาซิง
อู๋ ม่งต๊ะ...ลุงต้า
จาง เหมี่ยน...หวีม่ง
อู๋ จวินหรู...อาผิง
ฉิน เพ่ย...อาฟ่ง
เบื้องหลังและความสำเร็จ

All for the Winner เป็นภาพยนตร์อีกเรื่องหนึ่งที่ประสบความสำเร็จของโจว ซิงฉือ เป็นภาพยนตร์ที่ล้อเลียนเรื่อง God of Gamblers หรือ คนตัดคน ที่แสดงโดย โจว เหวินฟะ เมื่อปี ค.ศ. 1989
มีภาคต่อตามมาอีกหลายภาค คือ God of Gamblers II ในปีเดียวกัน, God of Gamblers III: Back to Shanghai ในปี ค.ศ. 1991 และThe Top Bet และThe Saint of Gamblers ที่โจว ซิงฉือไม่ได้แสดง
แหล่งข้อมูลอื่น

คนตัดเซียน ที่อินเทอร์เน็ตมูวีเดตาเบส
คนตัดเซียน ที่ออลมูวี
ครอบครัวนี้ ไม่มีปัญหา?

| ครอบครัวนี้ ไม่มีปัญหา? |
| --- | --- |
กำกับ: Noah Baumbach
เขียนบท: Noah Baumbach
อำนวยการสร้าง: Wes Anderson
นักแสดงนำ: Jeff Daniels Laura Linney Jesse Eisenberg Owen Kline
กำกับภาพ: Robert D. Yeoman
ดนตรีประกอบ: Britta Phillips Dean Wareham
วันฉาย: 23 มกราคม พ.ศ. 2548 (เทศกาลภาพยนตร์ซันแดนซ์)
ความยาว: 81 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 1,500,000 ดอลลาร์สหรัฐ
ทำเงิน: 7,362,100 ดอลลาร์สหรัฐ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ครอบครัวนี้ ไม่มีปัญหา? (อังกฤษ: The Squid and the Whale) เป็นภาพยนตร์ของผู้กำกับชาวอเมริกัน โนอาห์ บอมบาค เป็นเรื่องราวของพี่ชายน้องชายคู่หนึ่งในบรู๊กลิน ซึ่งพ่อแม่หย่าร้างกันในช่วงคริสต์ทศวรรษ 1980 ชื่อของภาพยนตร์มีที่มาจากแบบจำลองรูปปลาหมึกยักษ์และปลาวาฬสเปิร์มในพิพิธภัณฑ์ธรรมชาติวิทยาแห่งอเมริกา
ภาพยนตร์เรื่องนี้ฉายเป็นครั้งแรกในเทศกาลภาพยนตร์ซันแดนซ์ 2005
คนอึดต้องกลับมาอึด

| คนอึดต้องกลับมาอึด |
| --- | --- |
โปสเตอร์ภาพยนตร์
กำกับ: โรเบิร์ต ชเวนต์เกอ
บทภาพยนตร์: จอน โฮเบอร์ เอริค โฮเบอร์
สร้างจาก: เรด โดย วอร์เรน เอลลิส คัลลี แฮมเนอร์
อำนวยการสร้าง: ลอเรนโซ ดี โบนาเวนทูรา มาร์ก วาห์เรเดียน
นักแสดงนำ: บรูซ วิลลิส มอร์แกน ฟรีแมน จอห์น มัลโควิช แมรี-หลุยส์ พาร์เกอร์ เฮเลน เมียร์เรน คาร์ล เออร์บัน
กำกับภาพ: ฟลอเรียน บอลเฮาส์
ตัดต่อ: ทอม โนเบิล
ดนตรีประกอบ: คริสตอฟ เบ็ก
บริษัทผู้สร้าง: DC Entertainment di Bonaventura Pictures 
ผู้จัดจำหน่าย: Summit Entertainment
วันฉาย: 14 ตุลาคม ค.ศ. 2010 (ไทย) 15 ตุลาคม ค.ศ. 2010 (สหรัฐอเมริกา)
ความยาว: 111 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 58 ล้านดอลลาร์สหรัฐ
ทำเงิน: 199 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
คนอึดต้องกลับมาอึด (อังกฤษ: RED) เป็นภาพยนตร์โลดโผน/ตลกอเมริกันปี ค.ศ. 2010 กำกับโดยโรเบิร์ต ชเวนต์เกอซึ่งเคยมีผลงานอย่าง Flightplan(2005) โดยREDอิงจากหนังสือการ์ตูนเรื่อง นำแสดงโดยบรูซ วิลลิส, มอร์แกน ฟรีแมน, จอห์น มัลโควิช, แมรี-หลุยส์ พาร์เกอร์, เฮเลน เมียร์เรนและคาร์ล เออร์บัน ออกฉายในโรงภาพยนตร์สหรัฐเมื่อวันที่ 15 ตุลาคม ค.ศ. 2010 และฉายในไทยวันที่ 14 ตุลาคม ค.ศ. 2010
ภาพยนตร์เรื่องนี้มีภาคต่อคือ คนอึดต้องกลับมาอึด 2
นักแสดง

บรูซ วิลลิส รับบท ฟรานซิส "แฟรงก์" โมเสส
มอร์แกน ฟรีแมน รับบท โจ แมทีสัน
จอห์น มัลโควิช รับบท มาร์วิน บ็อกส์
แมรี-หลุยส์ พาร์เกอร์ รับบท ซาราห์ รอสส์
เฮเลน เมียร์เรน รับบท วิกตอเรีย วินสโลว์
คาร์ล เออร์บัน รับบท วิลเลียม คูเปอร์
ไบรอัน ค็อกซ์ รับบท อีวาน ซิมานอฟ
แหล่งข้อมูลอื่น

เว็บไซต์ทางการ
Red ที่อินเทอร์เน็ตมูวีเดตาเบส
Red ที่สยามโซน
Red ที่ออลมูวี
Red ที่บ็อกซ์ออฟฟิศโมโจ
Red ที่รอตเทนโทเมโทส์
คนอึดต้องกลับมาอึด ที่ทีซีเอ็มมูวีเดตาเบส
ครอบครัวแอดดัมส์

| ครอบครัวอาดัมส์ |
| --- | --- |
สร้างโดย: ชาลส์ อาดัมส์
งานต้นฉบับ: เดอะ นิว ยอร์กเกอร์ การ์ตูน
เจ้าของ: เมโทร-โกลด์วิน-เมเยอร์ (ถือหุ้นในปัจจุบัน) วอร์เนอร์บราเธอส์ (Hanna-Barbera 1973 TV series, Scooby Doo crossover, 1992 TV series and 1998 reunion film) พาราเมาต์พิกเจอส์ (ภาพยนตร์ในปีค.ศ. 1991 และ 1993) Disney Media Distribution (1998 TV series) ยูนิเวอร์แซลพิกเจอส์ United Artists Releasing (2019 film)
สื่อสิ่งพิมพ์
การ์ตูน: ดูข้างล่าง (1938)
ภาพยนตร์และโทรทัศน์
ภาพยนตร์:   The Addams Family (1991)  Addams Family Values (1993)  Addams Family Reunion (1998)  The Addams Family (2019)  The Addams Family 2 (2021) 
ภาพยนตร์สั้น: The Addams Family Fun-House (1973)
ละครโทรทัศน์:   The Addams Family (1964–1966)  The Addams Family (1973)  The Addams Family (1992–1993)  The New Addams Family (1998–1999) 
รายการโทรทัศน์พิเศษ:   The New Scooby-Doo Movies (1972)  Halloween with the New Addams Family (1977) 
การแสดงละคร
มิวสิคัล:   The Addams Family (2010) 
เกม
วิดีโอเกม: List of video games
เสียง
เพลงประกอบ: The Addams Family
ครอบครัวอาดัมส์ (อังกฤษ: The Addams Family) คือการ์ตูนที่นักเขียนการ์ตูนในนิตยสารนิว ยอร์กเกอร์ ชื่อ ชาร์ลส์ อาดัมส์ สร้างขึ้น ต่อมาเป็นหนังตลกชุดทางโทรทัศน์ในศตวรรษ 1960 และเป็นหนังโรงในปี ค.ศ. 1991 ตัวละครมีพ่อกับแม่ คือ โกเมซ กับ มอร์ทิเชีย ลูกๆคือพักส์ลีย์ กับ เวนส์เดย์ มีลุงเฟสเตอร์ หัวหน้าคนใช้ชื่อเลิร์ช และธิง ซึ่งเป็นมือไม่มีร่าง แต่จะวิ่งพล่านคอยช่วยงานไปทั่ว
ครอบน้ำแข็ง

วาตนาเยอคูตล์ ไอซ์แลนด์
ครอบน้ำแข็ง (อังกฤษ: ice cap) คือมวลน้ำแข็งที่ครอบคลุมพื้นที่น้อยกว่า 50,000 ตร.กม. (ส่วนมากจะปกคลุมบริเวณพื้นที่สูง) หากมวลน้ำแข็งนั้นปกคลุมพื้นที่มากกว่า 50,000 ตารางกิโลเมตรจะเรียกว่าพืดน้ำแข็ง
ภูมิประเทศไม่สามารถกีดกันครอบน้ำแข็งได้ (เพราะพวกมันสามารถทอดตัวยาวเหนือยอดเขาสูง) แต่ถ้าหากมวลน้ำแข็งที่มีขนาดใกล้เคียงกับครอบน้ำแข็งแต่ถูกกีดกันด้วยภูมิประเทศจะเรียกว่าทุ่งน้ำแข็ง โดมของครอบน้ำแข็งมักจะอยู่ตรงจุดสูงสุดของมวลเขาสูง น้ำแข็งจะไหลจากจุดสูงสุดลงไปยังขอบของครอบน้ำแข็ง
ครอบน้ำแข็งนั้นมีผลกระทบที่สำคัญต่อธรณีสัณฐานวิทยาในบริเวณนั้นเนื่องจากการขึ้นรูป การเซาะและการกร่อนของธารน้ำแข็งนี้ทำให้เกิดลักษณะที่มีผลต่อการล่าถอยของธารน้ำแข็ง ทะเลสาบหลายแห่งเช่นเกรตเลกส์ในอเมริกาเหนือและหุบเขาหลายแห่งก่อตัวขึ้นจากกิจกรรมของธารน้ำแข็งเมื่อหลายร้อยหลายพันปีก่อน
บนโลกมีมวลน้ำแข็งประมาณ 30 ล้านลูกบาศก์กิโลเมตร อุณหภูมิเฉลี่ยของมวลน้ำแข็งอยู่ระหว่าง -20 °ซ. ถึง -30 °ซ. ในกลางของครอบน้ำแข็งมีอุณหภูมิคงที่อยู่ระหว่าง -15 °ซ. ถึง -20 °ซ.[ต้องการอ้างอิง]
ภูมิภาคที่อยู่ในบริเวณละติจูดสูงจะถูกปกคลุมด้วยน้ำแข็ง เช่น บริเวณขั้วโลกจะเรียกว่าครอบน้ำแข็งขั้วโลก (polar ice caps) ซึ่งใช้อย่างแพร่หลายในสื่อมวลชนและเป็นที่ยอมรับโดยผู้เชี่ยวชาญ วาตนาเยอคูตล์เป็นตัวอย่างของครอบน้ำแข็งในไอซ์แลนด์
คณิตศาสตร์โอลิมปิกระหว่างประเทศ

สัญลักษณ์การแข่งขันคณิตศาสตร์โอลิมปิก
คณิตศาสตร์โอลิมปิก (อังกฤษ: International Mathematical Olympiad: IMO) เป็นการแข่งขันคณิตศาสตร์ประจำปี ซึ่งมีคำถามอยู่หกข้อ คะแนนเต็ม 42 คะแนน สำหรับนักเรียนระดับก่อนมหาวิทยาลัย และเป็นโอลิมปิกวิชาการที่เก่าแก่ที่สุด คณิตศาสตร์โอลิมปิกจัดขึ้นครั้งแรกในโรมาเนีย ใน พ.ศ. 2502 และจัดขึ้นทุกปีนับแต่นั้น ยกเว้นใน พ.ศ. 2523 ราว 100 ประเทศส่งทีมนักเรียนไม่เกินหกคนเข้าร่วมการแข่งขัน บวกผู้นำทีมหนึ่งคน รองผู้นำทีมหนึ่งคน และผู้สังเกตการณ์ นับแต่ก่อตั้งใน พ.ศ. 2502 คณิตศาสตร์โอลิมปิกได้พัฒนาขึ้นและถือเป็นสุดยอดการแข่งขันคณิตศาสตร์ระหว่างนักเรียนระดับมัธยมศึกษา
เนื้อหาที่สอบนั้นมีหลากหลายตั้งแต่ความรู้พื้นฐานสำหรับแคลคูลัสอันยากยิ่ง ไปจนถึงสาขาของคณิตศาสตร์ซึ่งโดยปกติไม่มีการเรียนการสอนที่โรงเรียน และมักไม่มีสอนในระดับมหาวิทยาลัยด้วย เช่น เรขาคณิตเชิงภาพฉาย (projective geometry) และเรขาคณิตเชิงซ้อน (complex geometry), สมการเชิงฟังก์ชัน (functional equation) และทฤษฎีจำนวนที่ต้องมีความรู้เป็นอย่างดี ซึ่งต้องอาศัยความรู้ในตัวทฤษฎีบทอย่างกว้างขวาง แม้จะอนุญาตให้ใช้วิธีแคลคูลัสหาคำตอบได้ แต่ผู้เข้าแข่งขันไม่ต้องมีความรู้เรื่องแคลคูลัส เพราะมีหลักการซึ่งทุกคนที่เข้าใจคณิตศาสตร์พื้นฐานควรเข้าใจปัญหา แม้ว่าการหาคำตอบจะต้องใช้ความรู้มากกว่านั้นมากก็ตาม ผู้สนับสนุนหลักการนี้อ้างว่า นี่เป็นการทำให้เกิดความเป็นสากลมากยิ่งขึ้นและสร้างสิ่งกระตุ้นที่จะค้นหาปัญหาที่งดงาม แสร้งดูเหมือนง่าย แต่ถึงกระนั้นต้องอาศัยความเฉลียวฉลาดช่างคิดในระดับสูง
กระบวนการคัดเลือกตัวแทนแตกต่างกันไปตามประเทศ แต่มักประกอบด้วยการสอบหลายครั้งซึ่งจะคัดนักเรียนให้เหลือน้อยลงในการสอบแต่ละครั้ง รางวัลจะถูกมอบให้แก่ผู้แข่งขันที่ทำคะแนนสูงเป็นรายบุคคล ทีมไม่ได้ถูกยอมรับอย่างเป็นทางการ คะแนนทั้งหมดจะให้เฉพาะแก่ผู้เข้าแข่งขันเป็นรายบุคคลเท่านั้น แต่อย่างไม่เป็นทางการแล้ว คะแนนรวมของทีมมักถูกนำมาเปรียบเทียบบ่อยกว่าคะแนนรายบุคคล ผู้เข้าแข่งขันจะต้องมีอายุต่ำกว่า 20 ปี และจะต้องยังไม่สมัครเข้าสถาบันอุดมศึกษาใด ๆ ภายใต้เงื่อนไขดังนี้ บุคคลสามารถเข้าแข่งขันคณิตศาสตร์โอลิมปิกกี่ครั้งก็ได้
ประวัติ

คณิตศาสตร์โอลิมปิกจัดขึ้นครั้งแรกที่โรมาเนียใน พ.ศ. 2502 และจัดขึ้นทุกปีนับแต่นั้น ยกเว้น พ.ศ. 2523 ซึ่งถูกยกเลิกไปเนื่องจากการสู้รบภายในมองโกเลีย เดิมถูกจัดตั้งขึ้นสำหรับประเทศยุโรปตะวันออกที่เข้าเป็นภาคีสมาชิกสนธิสัญญาวอร์ซอ ภายใต้กลุ่มอิทธิพลโซเวียต แต่หลังจากนั้นประเทศอื่น ๆ ก็เข้าร่วมแข่งขันด้วย เนื่องจากการแข่งขันถือกำเนิดในยุโรปตะวันออก จึงทำให้คณิตศาสตร์โอลิมปิกช่วงแรก ๆ จัดขึ้นเฉพาะในประเทศยุโรปตะวันออกเท่านั้น ก่อนจะค่อย ๆ ทยอยจัดในประเทศอื่น
แหล่งข้อมูลระบุนครที่ใช้จัดคณิตศาสตร์โอลิมปิกครั้งแรก ๆ ไว้ไม่เหมือนกัน ซึ่งบางส่วนอาจเป็นเพราะโดยทั่วไปผู้นำพำนักอยู่ไกลจากนักเรียน และบางส่วนเป็นเพราะหลังการแข่งขัน นักเรียนไม่อาศัยอยู่ในนครแห่งหนึ่งตลอดช่วงการแข่งขันคณิตศาสตร์โอลิมปิกที่เหลืออยู่เสมอไป วันที่แน่ชัดยังถูกระบุไม่เหมือนกันเช่นกัน เพราะผู้นำมาถึงก่อนนักเรียน และในการแข่งขันคณิตศาสตร์โอลิมปิกเมื่อไม่นานมานี้ คณะที่ปรึกษาคณิตศาสตร์โอลิมปิกมาถึงก่อนผู้นำ
นักเรียนหลายคน เช่น คริสเตียน ไรเฮอร์ (Christian Reiher) ทำผลงานได้โดดเด่นในคณิตศาสตร์โอลิมปิก โดยได้เหรียญทองมาหลายเหรียญ ส่วนคนอื่น อย่างเช่น กรีกอรี มาร์กูลิส และกริกอรี เพเรลมาน ได้กลายมาเป็นนักคณิตศาสตร์ผู้มีชื่อเสียง ส่วนผู้เข้าแข่งขันอีกหลายคนยังได้รับรางวัล อย่างเช่น เหรียญฟิลด์ส
เดือนมกราคม พ.ศ. 2554 กูเกิลมอบเงิน 1 ล้านดอลล่าร์สหรัฐ แก่องค์การคณิตศาสตร์โอลิมปิก เงินบริจาคดังกล่าวจะช่วยเป็นค่าใช้จ่ายขององค์การในอีกห้าปีข้างหน้า (ถึง พ.ศ. 2558)
การให้คะแนนและรูปแบบ

ข้อสอบประกอบด้วยคำถามหกข้อ แต่ละข้อมีคะแนนเต็มเจ็ดคะแนน รวมคะแนนเต็ม 42 คะแนน ผู้เข้าสอบไม่อนุญาตให้ใช้เครื่องคิดเลข การสอบแบ่งออกเป็นสองวันติดกัน โดยผู้เข้าแข่งขันมีเวลาสี่ชั่วโมงครึ่งในการทำข้อสอบในแต่ละวัน ปัญหาจะถูกเลือกมาจากคณิตศาสตร์ระดับมัธยมศึกษาหลายสาขา ซึ่งแบ่งได้เป็น เรขาคณิต ทฤษฎีจำนวน พีชคณิต และคณิตศาสตร์เชิงการจัด (combinatorics) ในการแข่งขันไม่มีการใช้ความรู้คณิตศาสตร์ขั้นสูง อย่างแคลคูลัสและการวิเคราะห์เชิงคณิตศาสตร์ และคำตอบมักจะสั้นและเรียบง่าย อย่างไรก็ตาม ปัญหาโดยทั่วไปมักจะถูกแปลงให้กระบวนการหาคำตอบเป็นไปได้ยาก ที่เด่นคือ อสมการเรขาคณิต จำนวนเชิงซ้อน และปัญหาเรขาคณิตกำหนดสร้าง (construction-oriented geometry) แม้ว่าในช่วงปีที่ผ่านมาจะไม่ได้รับความนิยมดังก่อนแล้ว
ประเทศผู้เข้าร่วมแข่งขัน นอกเหนือจากประเทศเจ้าภาพจัดการแข่งขัน อาจเสนอปัญหาให้แก่คณะกรรมการเลือกปัญหาที่ประเทศเจ้าภาพตั้งขึ้น ซึ่งทำหน้าที่คัดปัญหาที่ถูกส่งเข้ามา ผู้นำทีมมาถึงสถานที่แข่งขันคณิตศาสตร์โอลิมปิกเล็กน้อย ล่วงหน้าผู้เข้าแข่งขัน และตั้งคณะกรรมการตัดสินการแข่งขันคณิตศาสตร์โอลิมปิก ซึ่งรับผิดชอบต่อการตัดสินใจอย่างเป็นทางการทั้งหมดที่เกี่ยวข้องกับการแข่งขัน เริ่มจากการเลือกปัญหาหกข้อที่ผ่านการคัดมารอบหนึ่งแล้ว คณะกรรมการตัดสินการแข่งขันมีเป้าหมายเลือกปัญหาโดยเรียงตามระดับความยากที่เพิ่มขึ้นดังนี้ คือ ข้อที่ 1, 4, 2, 5, 3 และ 6 เพราะผู้นำทราบปัญหาก่อนผู้เข้าแข่งขัน พวกเขาจึงถูกกำหนดให้แยกกันและถูกสังเกตอย่างเข้มงวด
คะแนนของแต่ละประเทศได้รับการตกลงกันระหว่างผู้นำทีมประเทศนั้น กับรองผู้นำทีมและผู้ประสานงานที่ประเทศเจ้าภาพจัดให้ (กรณีประเทศเจ้าภาพ จะเป็นผู้นำของทีมประเทศที่เสนอปัญหานั้น) การตัดสินของหัวหน้าผู้ประสานงานและคณะกรรมการตัดสินการแข่งขันถือเป็นที่สุด
กระบวนการคัดเลือกตัวแทนเข้าแข่งขัน

กระบวนการคัดเลือกตัวแทนเข้าแข่งขันคณิตศาสตร์โอลิมปิกแตกต่างกันมากตามประเทศ ในบางประเทศ โดยเฉพาะอย่างยิ่งในเอเชียตะวันออก กระบวนการคัดเลือกมีการสอบที่ยากหลายครั้ง ซึ่งมีความยากเท่ากับปัญหาคณิตศาสตร์โอลิมปิกทีเดียว ผู้เข้าแข่งขันจีนผ่านค่าย ซึ่งจัดระหว่างวันที่ 16 มีนาคม ถึง 2 เมษายน ประเทศอื่น เช่น สหรัฐอเมริกา ผู้ที่จะเป็นตัวแทนเข้าแข่งขันจะต้องผ่านการแข่งขันโดด ๆ หลายครั้ง ซึ่งทวีความยากขึ้นเรื่อย ๆ เช่น ในสหรัฐอเมริกา การสอบคัดเลือกได้แก่ การแข่งขันคณิตศาสตร์อเมริกา (American Mathematics Competitions) การทดสอบคณิตศาสตร์อเมริกาสำหรับนักเรียนที่ได้รับเชิญ (American Invitational Mathematics Examination) และโอลิมปิกคณิตศาสตร์สหรัฐอเมริกา (United States of America Mathematical Olympiad) ซึ่งแต่ละหน่วยงานก็จัดการแข่งขันของตนเอง[ต้องการอ้างอิง] สำหรับผู้ทำคะแนนสูงในการแข่งขันในการเลือกทีมขั้นสุดท้าย ยังจะมีค่ายฤดูร้อน เหมือนกับค่ายของจีน
กระบวนการคัดเลือกตัวแทนเข้าแข่งขันของอดีตสหภาพโซเวียตและประเทศยุโรปตะวันออกอื่น ประกอบด้วย การเลือกทีมหลายปีก่อนหน้า โดยให้การฝึกพิเศษแก่เด็กเหล่านี้สำหรับรายการนี้โดยเฉพาะ อย่างไรก็ตาม วิธีดังกล่าวเลิกไปแล้วในบางประเทศ อาทิ ในยูเครน การสอบคัดเลือก ประกอบด้วย โอลิมปิกสี่ครั้งที่มีความยากและกำหนดเทียบได้กับคณิตศาสตร์โอลิมปิก
รางวัล

ผู้เข้าแข่งขันจะถูกจัดอันดับตามคะแนนของแต่ละคน เหรียญรางวัลจะถูกมอบให้แก่ผู้เข้าแข่งขันที่มีอันดับสูงสุด และมีผู้เข้าแข่งขันน้อยกว่ากึ่งหนึ่งเล็กน้อยได้รับเหรียญ จากนั้น การจำกัด (คะแนนต่ำสุดที่จะได้รับเหรียญทอง เหรียญเงินหรือเหรียญทองแดง) จะถูกเลือกเพื่อที่ว่าสัดส่วนเหรียญรางวัลที่มอบให้จะเป็นประมาณ 1:2:3 ผู้เข้าแข่งขันที่ไม่ได้รับเหรียญ แต่ทำคะแนนเต็มเจ็ดคะแนนได้ในปัญหาอย่างน้อยหนึ่งข้อจะได้รับประกาศเกียรติคุณ (honorable mention)
รางวัลพิเศษอาจถูกมอบให้แก่คำตอบที่มีความดีเลิศ (elegance) อย่างโดดเด่น หรือเกี่ยวกับการวางนัยทั่วไป (generalisation) อย่างดีของปัญหา ซึ่งเคยมีการมอบใน พ.ศ. 2548, 2538 และ 2531 แต่ในอดีตเคยให้บ่อยครั้งกว่าปัจจุบันช่วงต้นคริสต์ทศวรรษ 1980 รางวัลพิเศษใน พ.ศ. 2548 มอบให้แก่นักเรียนจากมอลโดวา ซึ่งได้ให้คำตอบอันชาญฉลาดในคำถามข้อที่ 3 ซึ่งเป็นอสมการสามตัวแปร เขาเป็นหนึ่งในนักเรียนเพียงสามคนที่ได้คะแนนเต็มในการแข่งขันปีนั้น
กฎที่ว่าผู้เข้าแข่งขันมากที่สุดครึ่งหนึ่งจะได้รับเหรียญนั้นอาจถูกละเมิดได้บางครั้ง หากทำให้จำนวนเหรียญรางวัลที่มอบให้มากเกินกว่าครึ่งของผู้เข้าแข่งขันทั้งหมด ครั้งล่าสุดที่เกิดขึ้นใน พ.ศ. 2553 ซึ่งจะต้องเลือกระหว่างจะมอบเหรียญให้ผู้เข้าแข่งขัน 226 คน (43%) หรือ 266 คน (51%) จากทั้งหมด 517 คน สัดส่วนระหว่างเหรียญทอง เหรียญเงินต่อเหรียญทองแดง ปกติแล้วจะเป็น 1:2:3
ความสำเร็จอันโดดเด่น

มีสี่ประเทศที่สมาชิกทุกคนในทีมได้รับเหรียญทอง ได้แก่
จีน 11 ครั้ง: พ.ศ. 2535, 2536, 2540, 2543, 2544, 2545, 2547, 2549, 2552, 2553 และ 2554
รัสเซีย 2 ครั้ง: พ.ศ. 2545 และ 2551
สหรัฐอเมริกา 2 ครั้ง: พ.ศ. 2547 และ 2554
บัลแกเรีย 1 ครั้ง: 2546
ประเทศเดียวที่สมาชิกทุกคนในทีมทำคะแนนเต็มคณิตศาสตร์โอลิมปิกได้ คือ สหรัฐอเมริกา ซึ่งชนะคณิตศาสตร์โอลิมปิก 1994 จากความสำเร็จดังกล่าว และลักเซมเบิร์ก ที่ส่งตัวแทนเพียง 1 คนร่วมการแข่งขัน และได้คะแนนเต็มในคณิตศาสตร์โอลิมปิก 1981 ความสำเร็จของสหรัฐอเมริกาได้รับการกล่าวถึงในนิตยสารไทม์ ฮังการีชนะคณิตศาสตร์โอลิมปิก 1975 อย่างประหลาด เพราะไม่มีสมาชิกทีมคนใดได้รับเหรียญทองเลย (ได้ห้าเหรียญเงิน สามเหรียญทองแดง) ส่วนเยอรมนีตะวันออก ที่สอง ก็ไม่ได้รับเหรียญทองแม้แต่เหรียญเดียว (ได้สี่เหรียญเงิน สี่เหรียญทองแดง) ในการแข่งขันปีเดียวกัน
หลายคนทำคะแนนสูง และ/หรือ ได้รับเหรียญในการแข่งขันคณิตศาสตร์โอลิมปิกอย่างต่อเนื่อง เรด แบร์ตัน (Reid Barton) จากสหรัฐอเมริกา เป็นผู้เข้าแข่งขันคนแรกที่ได้รับเหรียญทองสี่ครั้ง (2541, 2542, 2543, 2544) เขายังเป็นเพียงคนเดียวที่ชนะทั้งคณิตศาสตร์โอลิมปิกและคอมพิวเตอร์โอลิมปิก (IOI) คริสเตียน ไรแฮร์ (Christian Reiher) และลิซา เซาแอร์มันน์ (Lisa Sauermann) จากเยอรมนีทั้งคู่ เป็นผู้เข้าแข่งขันอีกสองคนเท่านั้นนอกเหนือจากแบร์ตัน ที่ได้รับเหรียญทองสี่เหรียญ (2543, 2544, 2545, 2546 และ 2551, 2552, 2553, 2554) เซาแอร์มันน์ยังเคยได้รับเหรียญเงินอีกหนึ่งครั้ง และไรแฮร์ได้รับเหรียญทองแดงอีกหนึ่งครั้ง โวล์ฟกัง บุร์ไมสแทร์ (Wolfgang Burmeister) จากเยอรมนีตะวันออก, มาร์ทิน แฮร์เทริช (Martin Härterich) จากเยอรมนีตะวันตก, Iurie Boreico จากมอลโดวา, เทโอดอร์ ฟอน บุร์ก (Teodor von Burg) จากเซอร์เบีย เป็นผู้เข้าแข่งขันคนอื่นนอกเหนือจากไรแฮร์และเซาแอร์มันน์ที่ได้รับห้าเหรียญ โดยเป็นเหรียญทองอย่างน้อยสามเหรียญ Ciprian Manolescu จากโรมาเนีย สามารถทำคะแนนเต็มและได้เหรียญทองมากครั้งกว่าใครอื่นในประวัติศาสตร์การแข่งขัน โดยทำได้ถึงสามครั้งในคณิตศาสตร์โอลิมปิก (2538, 2539, 2540) เอฟจีเนีย มาลินนิโควา (Evgenia Malinnikova) จากสหภาพโซเวียต เป็นผู้เข้าแข่งขันหญิงที่ทำคะแนนสูงสุดในประวัติศาสตร์คณิตศาสตร์โอลิมปิก เธอได้รับเหรียญทองสามเหรียญในการแข่งขัน พ.ศ. 2532, 2533 และ 2534 โดยได้คะแนน 41, 42 และ 42 คะแนนตามลำดับ โอเลก กอลเบิร์ก เป็นผู้เข้าแข่งขันคนเดียวในประวัติศาสตร์คณิตศาสตร์โอลิมปิกที่คว้าเหรียญทองให้แก่สองประเทศ คือ รัสเซียสองเหรียญใน พ.ศ. 2545 และ 2546 และแก่สหรัฐอเมริกาหนึ่งเหรียญใน พ.ศ. 2547
เทอเรนซ์ เทา (Terence Chi-Shen Tao) จากออสเตรเลีย ผู้เข้าแข่งขันคณิตศาสตร์โอลิมปิก 1986, 1987, 1988 โดยได้เหรียญทองแดง เหรียญเงิน และเหรียญทองตามลำดับ เขาได้รับเหรียญทองเมื่ออายุได้สิบสามปีในคณิตศาสตร์โอลิมปิก 1988 กลายเป็นบุคคลอายุน้อยที่สุดที่ได้รับเหรียญทอง เทอเรนซ์ เทา ยังถือเป็นบุคคลอายุน้อยที่สุดที่ได้รับเหรียญใน พ.ศ. 2529 ใกล้เคียงกับราอูล ชาเวซ ชาร์เมียนโต (Raúl Chávez Sarmiento) จากเปรู ที่ได้รับเหรียญทองแดงใน พ.ศ. 2552 ขณะอายุได้ 10 และ 11 ปีตามลำดับ Noam Elkies จากสหรัฐอเมริกา ได้เหรียญทองโดยทำคะแนนเต็มใน พ.ศ. 2524
ดูเพิ่ม

การแข่งขันคณิตศาสตร์โอลิมปิกในปีต่าง ๆ
แหล่งข้อมูลอื่น

Official IMO web site
Archive to the IMO 1959–2003 problems and solutions
Old central IMO web site
| ด ค กโอลิมปิกวิชาการ |
| --- | --- |
 คณิตศาสตร์ (IMO)  ฟิสิกส์ (IPhO)  เคมี (IChO)  คอมพิวเตอร์ (IOI)  ชีววิทยา (IBO)  ปรัชญา (IPO)  ดาราศาสตร์ (IAO)  ภูมิศาสตร์ (IGeO)  ภาษาศาสตร์ (IOL)  วิทยาศาสตร์ ระดับมัธยมศึกษาตอนต้น (IJSO)  โลกและอวกาศ (IESO)  ดาราศาสตร์และฟิสิกส์ดาราศาสตร์ (IOAA) 
| ด ค กการแข่งขันคณิตศาสตร์ |
| --- | --- |
ระดับนานาชาติ:  คณิตศาสตร์โอลิมปิกระหว่างประเทศ (IMO)  คณิตศาสตร์โอลิมปิกระดับมหาวิทยาลัย (IMC)  การแข่งขันคณิตศาสตร์โลก ระดับประถมศึกษา (PMWC) 
ระดับภูมิภาค:  คณิตศาสตร์โอลิมปิกเอเชีย-แปซิฟิก (APMO)  คณิตศาสตร์โอลิมปิกยุโรปหญิง (EGMO)  การแข่งขันคณิตศาสตร์วิลเลียม โลเวลล์ พุทนัม 
กริกอรี เพเรลมาน ผู้สามารถพิสูจน์ปัญหาข้อความคาดการณ์ของปวงกาเรได้เป็นคนแรก และผู้ได้รับรางวัลเหรียญฟิลด์สในปี พ.ศ. 2549 แต่ปฏิเสธรับรางวัล
เทอเรนซ์ เทา ผู้ได้รับรางวัลเหรียญฟิลด์ส ประจำปี พ.ศ. 2549
คนพื้นเมือง

คนพื้นเมืองนอร์เวย์
คนพื้นเมืองนิวซีแลนด์
คนพื้นเมืองCameroon
คนพื้นเมืองในแคนาดา
หนึ่งในนิยามของ คนพื้นเมือง ชนเผ่าพื้นเมือง หรือ ชาวพื้นเมือง (อังกฤษ: indigenous peoples หรือ aboriginal peoples) ให้ความหมายของคำนี้ว่าเป็นกลุ่มชาติพันธุ์ที่ มีกำเนิดในท้องถิ่นนั้น มีวัฒนธรรม ประเพณี ภาษา เป็นของตนเอง มีเอกตลักษณ์การแต่งกายที่เป็นของตนเอง อย่างไรก็ดีไม่มีนิยามที่เป็นที่ยอมรับกันโดยทั่วไป
ในช่วงปลายคริสต์ศตวรรษที่ยี่สิบ คำนี้มักใช้กล่าวถึงกลุ่มชาติพันธุ์ที่มีความเชื่อมโยงทางประวัติศาสตร์กับแผ่นดินก่อนการล่าอาณานิคมหรือการก่อตั้งรัฐชาติและกลุ่มชาติพันธุ์ดังกล่าวคงไว้ซึ่งความแตกต่างทางวัฒนธรรมและการเมืองจากวัฒนธรรมและการเมืองกระแสหลักในรัฐชาติที่กลุ่มชาติพันธ์นั้นดำรงอยู่ ความหมายทางการเมืองของคำนี้หมายถึงกลุ่มชาติพันธุ์ที่ง่ายต่อการถูกเอาเปรียบและกดขี่โดยรัฐชาติ ด้วยเหตุนี้จึงมีการกำหนดสิทธิพิเศษทางการเมืองให้กับชนพื้นเมืองโดยองค์การนานาชาติ อาทิเช่น สหประชาชาติ องค์การแรงงานระหว่างประเทศ และธนาคารโลก สหประชาชาติได้ประกาศ Declaration on the Rights of Indigenous Peoples เพื่อปกป้องสิทธิในวัฒนธรรม อัตลักษณ์ ภาษา การจ้างงาน สุขภาพ การศึกษา และทรัพยากรธรรมชาติ ของชนพื้นเมือง ด้วยนิยามที่ต่างกันไป มีประมาณการณ์ว่าชนพื้นเมืองในโลกนี้มีอยู่ราว 220 ล้านคนใน ค.ศ. 1997ถึง 350 ล้านคน ใน ค.ศ. 2004
สิทธิ ปัญหา และความกังวล

ชนพื้นเมืองประสบปัญหาหลายอย่างเกี่ยวกับสถานะและการปฏิสัมพันธ์กับกลุ่มวัฒนธรรมอื่น รวมถึงการเปลี่ยนแปลงของสภาพแวดล้อม ปัญหาบางอย่างก็เป็นปัญหาจำเพาะกลุ่ม บางปัญหาก็พบได้ทั่วไป Bartholomew Dean และ Jerome Levi (2003) ศึกษาหาสาเหตุว่าทำไมสภาพความเป็นอยู่ของชนพื้นเมืองในหลายส่วนของโลกพัฒนาขึ้น ในขณะที่อีกหลายส่วนยังตกอยู่ในสภาวะย่ำแย่และถูกกดขี่  ปัญหาเหล่านี้ได้แก่ การอนุรักษ์วัฒนธรรมและภาษา สิทธิในที่ดิน สิทธิในทรัพยากรธรรมชาติ สิทธิทางการเมืองและการปกครองตนเอง การเสื่อมโทรมของสภาพแวดล้อม ความยากจน สาธารณสุข และการเลือกปฏิบัติ
ความสัมพันธ์ระหว่างสังคมชนพื้นเมืองและโลกภายนอกมีความซับซ้อนยิ่ง มีตั้งแต่ความยัดแย้งและการกดขี่อย่างเต็มรูปแบบ จนถึงการอยู่ร่วมกันและการถ่ายเทวัฒนธรรมอันก่อเกิดประโยชน์แก่ทั้งสองฝ่าย ในทางมานุษยวิทยาเรียกการที่สองวัฒนธรรมมาพบกันเป็นครั้งแรกว่า first contact
ปัญหาที่พบได้โดยทั่วไปในกลุ่มชนพื้นเมือง โดยส่วนใหญ่มักเกิดจากการเลือปฏิบัติและแรงกดดันให้ควบรวมกับสังคมส่วนใหญ่  มีข้อยกเว้นเพียงแต่ชนพื้นเมืองบางกลุ่มในรัสเซียและแคนาดาที่ได้รับสิทธิปกครองตนเอง (Sakha, Komi peoples และ Inuit) ในบางประเทศรัฐบาลก็แสดงความแข็งกร้าวและกดขี่ชนพื้นเมืองอย่างเด่นชัด เมื่อ ค.ศ. 2002 รัฐบาล บอตสวานา ขับไล่ชาว Kalahari จากแผ่นดินที่บรรพบุรุษของเขาอาศัยมาอย่างน้อยสองหมื่นปี  ประธานาธิบดี Festus Mogai เรียกคนเหล่านี้ว่า "สัตว์ยุคหิน" และรัฐมนตรี Margaret Nasha เปรียบเปรยการวิพากษ์ของสาธารณชนในกรณีนี้ว่าก็คล้ายกับการวิพากษ์การฆ่าช้าง ต่อมา ใน ค.ศ. 2006 จึงมีคำพิพากษาของศาลสูงว่าชนพื้นเมืองนี้มีสิทธิ์คืนสู่ที่ดินในบริเวณ Central Kalahari Game Reserve.
เมื่อ ค.ศ. 2011 รัฐบาลบังกลาเทศประกาศว่า "ไม่มีชนพื้นเมืองในบังกลาเทศ" สร้างความโกรธแค้นให้กับชนพื้นเมืองหลายกลุ่ม และถูกมองว่าเป็นความพยายามของรัฐบาลในการทำลายสิทธิ์ของชนพื้นเมืองซึ่งมีอยู่เพียงจำกัด ผู้เชี่ยวชาญได้ประท้วงคำประกาศดังกล่าวและตั้งคำถามต่อนิยามของ "ชนพื้นเมือง" ที่รัฐบาลบังกลาเทศใช้
สิทธิ ปัญหา และความกังวล > ปัญหาสุขภาพ

องค์การอนามัยโลกพบว่าสถิติทางสุขภาพของชนพื้นเมืองมีค่อนข้างจำกัด โดยเฉพาะในแอฟริกา เอเชีย และยุโรปตะวันออก แต่ข้อมูลเบื้องต้นจากหลายประเทศที่มีการจัดเก็บข้อมูลต่างชี้ชัดว่าชนพื้นเมืองมีปัญหาสุขภาพมากกว่าประชากรทั่วไป ทั้งในประเทศที่พัฒนาแล้วและประเทศกำลังพัฒนา อาทิเช่น ชนพื้นเมืองเป็นโรคเบาหวานมากกว่าประชากรทั่วไปในออสเตรเลีย มาตรฐานทางสาธารณสุขที่ย่ำแย่และการขาดน้ำสะอาดของชนพื้นเมืองในรวันดา การเกิดของเด็กที่ไร้การดูแลของผู้ปกครองในเวียดนาม อัตราการฆ่าตัวตายของเยาวชนชาวอินุอิตในแคนาดาสูงกว่าค่าเฉลี่ยถึงสิบเอ็ดเท่า และอัตราการตายของทารกแรกเกิดของชนพื้นเมืองสูงกว่าค่าเฉลี่ยของประชากรทั่วไปในทุกแห่ง
สิทธิ ปัญหา และความกังวล > วันสากลของชนพื้นเมืองโลก

วันสากลของชนพื้นเมืองโลกตรงกับวันที่ 9 สิงหาคม อันเป็นวันที่มีการประชุมของ United Nations Working Group of Indigenous Populations เป็นครั้งแรก
สมัชชาใหญ่แห่งสหประชาชาติลงมติเมื่อ 23 ธันวาคม ค.ศ. 1994 ให้วันที่ 9 สิงหาคมเป็นวันสากลของชนพื้นเมืองโลก (resolution 49/214) เป็นเวลาสิบปี ต่อมาเมื่อวันที่ 20 ธันวาคม ค.ศ. 2004 สมัชชาฯ มีมติให้ยืดเวลาของการฉลองวันสากลนี้ไปอีกทศวรรษหนึ่ง (ค.ศ. 2005–2014) (resolution 59/174).